|  |
| --- |
| **E-Smart Systems d.o.o.** | **Adresa:** Kneza Višeslava 70a, 11030 Beograd, Srbija | **Sertifikaciono telo (ESS QCA)** | **Tel:** 011 3050280, **Fax:** 011 3050222**E-mail:** qca@e-smartsys.com | **Matični broj:** 17247565, **PIB:** 101833141, **Šifra delatnosti:** 6201 |
|  |
| Ovaj dokument je vlasništvo preduzeća  **E-Smart Systems d.o.o.** koje zadržava prava koja mu kao autoru pripadaju. Dokument sadrži poverljive podatke i ni na koji način se njegov sadržaj ne sme kopirati ili distribuirati. Dokument se može koristiti samo u svrhu za koju je dobijen. Primalac ovog dokumenta se nastavkom čitanja obavezuje da će poštovati tajnost i da neće distribuirati informacije u bilo kojoj pisanoj, elektronskoj ili usmenoj formi. |

|  |
| --- |
| **T-QCA-197** |

Šifra dokumenta

**Saglasnost sa Politikom privatnosti i zaštite podataka o ličnosti ESS QCA**

Datum stupanja na snagu: 24.05.2018.

Datum poslednjeg ažuriranja: 02.10.2020.

Kompanija E-Smart Systems d.o.o. koja posluje na tržištu Republike Srbije od 2000. godine, pružajući širok dijapazon usluga iz domena informacionih tehnologija, a posebno tehnologija iz oblasti informacione bezbednosti, od 2014. godine pruža i uslugu kvalifikovanog sertifikacionog tela prema važećim zakonskim regulativama, a koja je sertifikovana od strane nadležnih tela Republike Srbije pod registrovanim imenom ESS QCA.

ESS QCA je posvećen zaštiti privatnosti i bezbednosti Vaših podataka o ličnosti. Podaci o ličnosti koje o Vama čuvamo u našem informacionom i poslovnom sistemu namenjeni su isključivo procesima izdavanja i upravljanja izdatim kvalifikovanim sertifikatima za elektronski potpis sa ciljem da Vam pružimo najviši nivo kvaliteta ovih usluga, a u skladu sa zakonom.

Ovaj dokument je napisan sa ciljem da Vam pruži sve potrebne informacije vezane za zaštitu privatnosti i bezbednosti Vaših podataka o ličnosti, pri čemu zadržavamo pravo povremene promene ove politike, pa Vas molimo da periodično proverite njenu ažurnu verziju na portalu <https://qca.e-smartsys.com>, gde možete pronaći i kontakt podatke za dalje konsultacije ukoliko Vam budu bile potrebne.

1. **Principi obrade podataka o ličnosti**

U tehnički i poslovni sistem ESS QCA ugrađene su najbolje prakse i kontrole zaštite informacija u obradi koje Vama, kao našim korisnicima, obezbeđuju:

* Transparentni uvid u konačan skup Vaših podataka o ličnosti koje ESS QCA procesi izdavanja i upravljanja izdatim kvalifikovanim sertifikatima zahtevaju i načine na koji se ovi podaci u sistemu obrađuju, čuvaju, štite, publikuju, arhiviraju i uništavaju, a u skladu sa:
	+ Zakonom o zaštiti podataka o ličnosti ("Sl. glasnik RS", br. 87/2018)
	+ Zakon o elektronskom dokumentu, elektronskoj identifikaciji i uslugama od poverenja u elektronskom poslovanju ("Sl. glasnik RS", br. 94/2017)
	+ i pratećom podzakonskom regulativom.

U cilju obezbeđenja transparentnosti, ESS QCA pre evidencije podataka u informacionom sistemu, od Vas dobija zahtev u okviru kojeg navodite **sve** Vaše podatke o ličnosti koji će se čuvati, a potrebni su za uspešnu realizaciju procesa izdavanja i identifikacije. Osim ovih, o Vama u sistemu neće biti čuvani drugi podaci.

* Zaštitu Vaših podataka o ličnosti od trenutka unosa u sistem ESS QCA do trenutka kada će biti obrisani, koja se bazira na mehanizmima enkripcije za zaštitu tajnosti i mehanizmu elektronskog potpisa za zaštitu integriteta i autentičnosti
* Brisanje Vaših podataka o ličnosti, koji su vezani za pruženu uslugu izdavanja, po isteku zakonskog roka čuvanja od 10 godina nakon isteka ili povlačenja Vašeg kvalifikovanog sertifikata za elektronski potpis.
1. **Podaci o ličnosti koje prikupljamo i obrađujemo**

Podaci o ličnosti koje o Vama prikupljamo za obezbeđenje procesa izdavanja kvalifikovanog sertifikata za elektronski potpis obuhvataju:

* Vaše **ime i prezime**,
* Vašu **email adresu**,
* Vaš **mobilni telefon**,
* **Broj Vaše lične karte** sa kojom ćete biti identifikovani u procesu izdavanja ukoliko ste građanin Republike Srbije ili **broj Vašeg pasoša i državu izdavanja** ukoliko ste strani državljanin,
* Ukoliko se kvalifikovani sertifikat za elektronski potpis izdaje za potrebe rada za državom, biće prikupljeni i:
	+ **JMBG** ukoliko ste građanin Republike Srbije ili strani državljanin kome je Republika Srbija izdala isti ili
	+ **Broj pasoša** ukoliko ste strani državljanin koji nema JMBG i
	+ **Datum isteka Vašeg pasoša**, ukoliko ste strani državljanin koji nema JMBG, s obzirom da će isti limitirati trajanje Vašeg kvalifikovanog sertifikata za elektronski potpis
* **Kopiju Vašeg identifikacionog dokumenta**, a u skladu sa regulativom propisanom Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju, koja će biti sačuvana u sistemu u anonimiziranom obliku i dostupna isključivo za potrebe ovlašćenih provera,
* **Adresu** za slanje PIN koverte, ukoliko se ista ne preuzima u prostorijama ESS QCA.
1. **Kako se podaci o ličnosti obrađuju i koriste u ESS QCA**

Vaši podaci o ličnosti se u informacionom sistemu ESS QCA čuvaju isključivo u bazama registracionog i sertifikacionog tela. Unutar ovih baza podaci su zaštićeni mehanizmima zaštite integriteta, tajnosti i neovlašćenog pristupa.

Podaci o ličnosti su dostupni isključivo našim sertifikovanim i ovlašćenim RA i CA operaterima preko aplikacija za registraciju korisnika i izdavanje kvalifikovanih sertifikata za elektronski potpis u procesima izdavanja i pružanja usluga iz životnog veka kvalifikovanih sertifikata za elektronski potpis.

Osim mobilnog telefona, broja lične karte i adrese na koju se šalje PIN koverta, a koji se koriste za obezbeđenje procesa izdavanja, svi ostali navedeni podaci o ličnosti biće upisani u strukturu izdatog kvalifikovanog sertifikata za elektronski potpis na neposredan ili posredan način i time učinjeni dostupnim svim stranama kojima budete poslali dokument/mail potpisan kvalifikovanim sertifikatom za elektronski potpis. Datum isteka pasoša biće posredno upisan u datum isteka kvalifikovanog sertifikata za elektronski potpis, za strane državljane koji su identifikovani putem pasoša i traže kvalifikovan sertifikat za elektronski potpis za rad sa državom, a u skladu sa Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju.

ESS QCA putem servisa za proveru statusa kvalifikovanog sertifikata za elektronski potpis, ne čini dostupnim ni jedan od navedenih podataka o ličnosti, osim datuma isteka pasoša za strane državljane kada isti odgovara datumu isteka sertifikata, a u skladu sa Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju.

1. **Zakonski osnov za prikupljanje i obradu podataka o ličnosti**

ESS QCA je rešenjem o upisu u Registar pružalaca kvalifikovanih usluga od poverenja broj 345-01–260 /2018-12 sertifikovan za poslove izdavanja kvalifikovanih sertifikata za elektronski potpis, a po Zakonu o elektronskom dokumentu, elektronskoj identifikaciji i uslugama od poverenja u elektronskom poslovanju, u obavezi da, za potrebe ovih poslova, prikuplja, obrađuje i čuva Vaše podatke o ličnosti navedene u tački 2. ove Politike.

1. **Čuvanje podataka o ličnosti**

Na osnovu člana 45. Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, ESS QCA ima obavezu da kompletan skup Vaših podataka o ličnosti vezanih za proces izdavanja čuva narednih 10 godina od datuma prestanka važenja izdatog kvalifikovanog sertifikata za elektronski potpis, bez obzira da li je prestanak važenja nastupio usled isticanja roka važenja ili opozivom.

Nakon isteka ovog perioda Vaši podaci o ličnosti će biti automatski izbrisani iz operativnih i audit baza ESS QCA.

1. **Prava zaštite podataka o ličnosti**

Prema Zakonu o zaštiti podataka o ličnosti ("Sl. glasnik RS", br. 87/2018) imate određena prava vezana za zaštitu Vaših podataka o ličnosti, na osnovu kojih možete tražiti detaljan uvid u načine čuvanja i obrade istih unutar ESS QCA, a u skladu sa Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju. Ova prava obuhvataju:

* **Obaveštenje o obradi podataka o ličnosti** – na Vaš email i/ili mobilni telefon biće poslate automatske poruke u toku procesa obrade podataka o ličnosti i upravljanja kvalifikovanim sertifikatom za elektronski potpis unutar ESS QCA.
* **Prekidanje obrade sa brisanjem do tada unetih podataka o ličnosti** u periodu do trenutka pre izdavanja kvalifikovanog sertifikata za elektronski potpis.
* **Pravo na opoziv** prethodno date saglasnosti za prikupljanje i obradu, što podrazumeva primenu tačke 5. ove saglasnosti koja stupa na snagu nakon prestanka važenja izdatog kvalifikovanog sertifikata za elektronski potpis.
* **Sva ostala prava** proistekla iz Zakona o zaštiti podataka o ličnosti.

**Saglasnost za obradu podataka o ličnosti**

Ja , svojim potpisom potvrđujem da sam pročitao/pročitala **politiku** **privatnosti i zaštite podataka o ličnosti ESS QCA i dajem saglasnost da ESS QCA može da prikuplja i obrađuje moje podatke o ličnosti u skladu sa ovom politikom i važećim zakonima i propisima.**

**Datum i mesto Potpis davaoca saglasnosti**